als_Latn dik_Latn sag_Latn
Deputeti i LSDM, Muhamed Zekiri ka publikuar në Facebook, dokumente ekskluzive të DSK(Drejtoria për Siguri dhe Kundërzbulim), të cilat zbulojnë një skandal për rrëmujat më të fundit në Maqedoni. Këto dokumente paraqesin bisedat e regjistruara midis agjentit dhe oficerit për lidhje të shërbimit sekret serb BIA dhe deputetit të Partisë Serbe në Maqedoni, Ivan Stoilkoviq. Ata kanë biseduar mes tyre për plane dhe skenare, shkrime të porositura që do të shpërthejnë në mediat serbe dhe që do të nxisin tensione në Maqedoni, duke përcjellë një frymë antishqiptare. Përveç kësaj është edhe takimi i planifikuar mes gazetarit dhe deputetit të Vuçiqit, Miroslav Lazanski me liderin e VMRO-DPMNE, Nikolla Gruevski.
Maqedonia prej disa muajsh ishte e zhytur në një krizë politike, ku presidenti Ivanov nuk pranonte që mandatonte qeverinë e Zaevit, në koalicion me partitë shqiptare. Edhe pse pati një përleshje të fortë më 27 prill, në parlamentin Maqedonas, kriza u kalua. Zaev ka krijuar kabinetin e ri dhe pritet që të votohet këtë të martë në Parlament.
als_Latn als_Latn